ai4bharat/Pralekha huggingface dataset:
உள்நாட்டு விமானப் போக்குவரத்து அமைச்சகம்
161 டன் சரக்குகளை லைஃப்லைன் உடான் விமானங்கள் நாடெங்கிலும் எடுத்து சென்றன
லைஃப்லைன் உடான் விமானங்கள் குறித்த பொதுத் தகவல்கள் லைஃப்லைன் உடான் இணையதளத்தில் தினமும் பதிவேற்றப்படுகிற
லைஃப்லைன் உடானின் கீழ், ஏர் இந்தியா, அலையன்ஸ் ஏர், இந்திய விமானப் படை, பவன் ஹான்ஸ் மற்றும் தனியார் விமான நிறுவனங்களால் 116 விமானங்கள் இயக்கப்படுகின்றன. இது வரை 161 டன் சரக்குகள் எடுத்து செல்லப்பட்டுள்ளன. 112,178 கி.மீ வான் தூரத்தை லைஃப்லைன் உடான் விமானங்கள் இது வரை கடந்துள்ளன. சர்வதேச அளவில், விமானப் போக்குவரத்து அமைச்சகமும் ஏர் இந்தியாவும், சீனாவுடன் நெருங்கிப் பணியாற்றி, இரு நாடுகளுக்கிடையே முக்கிய மருத்துவப் பொருள்களின் போக்குவரத்துக்காக ஒரு சரக்கு வான் பாலத்தை ஏற்படுத்தின. இந்தியாவுக்கும் சீனாவுக்கும் இடையேயான முதல் சரக்கு விமானம் ஏப்ரல் 4 2020 அன்று ஏர் இந்தியாவால் இயக்கப்பட்டு, 21 டன் முக்கிய மருத்துவப் பொருட்களை எடுத்து சென்றது.
நாட்டின் தொலை தூர இடங்களுக்கு அத்தியாவசிய மருத்துவ பொருள்களை எடுத்து சென்று கொவிட்-19க்கு எதிரான இந்தியாவின் போரை வலுப்படுத்துவதற்காக விமானப் போக்குவரத்து அமைச்சகம் 'லைஃப்லைன் உடான்' விமானங்களை இயக்கி வருகிறது.
வட கிழக்குப் பகுதி, தீவுப் பிரதேசங்கள் மற்றும் மலை மாநிலங்கள் மீது சிறப்பு கவனம் செலுத்தப்படுகிறது. லடாக், திமாபூர், இம்பால், கவுகாத்தி மற்றும் போர்ட் பிளேருக்கு கடைசி மைல் விநியோகத்துக்காக ஏர் இந்தியாவும், இந்திய விமானப் படையும் நெருங்கிப் பணியாற்றுகின்றன.
முகக் கவசங்கள், கையுறைகள் மற்றும் இதர நுகர்பொருள்கள் போன்ற குறைந்த எடை மற்றும் அதிக எடை கொண்ட, விமானத்தில் அதிக இடம் பிடிக்கக் கூடிய பொருள்கள் சரக்கில் பெரும் பங்கு வகிக்கின்றன. போதிய முன்னெச்சரிக்கையோடு, சரக்குகளை பயணிகள் அமரும் இடம் மற்றும் மேலே உள்ள சிற்றறைகளில் வைத்து எடுத்து செல்ல சிறப்பு அனுமதி வழங்கப்பட்டுள்ளது.
(
உள்துறை அமைச்சகம்
தேசிய ஆள்தேர்வு முகமை உருவாக்கியுள்ளதற்காக மத்திய உள்துறை அமைச்சர் திரு அமித் ஷா, பிரதமர் திரு நரேந்திர மோடிக்கு நன்றி தெரிவித்துள்ளார்
இன்றைய மத்திய அமைச்சரவைக் கூட்டத்தில், தேசிய ஆள்தேர்வு முகமை உருவாக்குவதற்கான ஒப்புதலை அளித்ததற்காக, மத்திய உள்துறை அமைச்சர் திரு அமித் ஷா பிரதமர் திரு நரேந்திர மோடிக்கு நன்றி தெரிவித்துள்ளார். இந்திய இளைஞர்களுக்கு இது மிகச் சிறந்த நாள் என்று குறிப்பிட்ட திரு அமித் ஷா, “ஏராளமான தேர்வுகள் என்ற தடைகளை அகற்றி, மத்திய அரசுப் பணிகளுக்கு பொது தகுதி தேர்வு உருவாக்கப்பட்டிருப்பது மாற்றத்திற்கான சீர்திருத்தம்” என்று தெரிவித்துள்ளார்.
“தேசிய ஆள்தேர்வு முகமை, சமூகத்தின் அனைத்துத் தரப்பினருக்கும் சமமான வாய்ப்புகளை அளிக்கும். ஒவ்வொரு மாவட்டத்திலும் தேர்வு மையம் அமைக்கப்படும். பொது தகுதித் தேர்வு பல்வேறு மொழிகளில் நடத்தப்படும். இதில் பெறும் மதிப்பெண்கள், மூன்று ஆண்டுகளுக்கு செல்லுபடியாகும். ஒரே தேர்வு நிதிச்சுமையைக் குறைத்து, தேர்வர்களுக்கு பெரிதும் பயனளிக்கும்” என்று மத்திய உள்துறை அமைச்சர் கூறியுள்ளார்.
---
(Visitor Counter : 100
பொருளாதார விவகாரங்களுக்கான மத்திய அமைச்சரவைக் குழு
நாட்டில் சர்க்கரை உற்பத்தி அதிகரிப்பதைக் கையாள விரிவான கொள்கைக்கு மத்திய அமைச்சரவை ஒப்புதல் அளித்துள்ளது
ஏற்கனவே சர்க்கரை கையிருப்பு அதிகமாக இருப்பதாலும், 2018-19 சர்க்கரை பருவத்தில் இதேபோன்ற கூடுதல் சர்க்கரை உற்பத்திக்கான அறிகுறி இருப்பதாலும், வருகின்ற கரும்பு பருவத்திலும் சர்க்கரை ஆலைகளின் கடன் பிரச்சினை நீடிக்கும் என்று தெரிகிறது. இதன் காரணமாக கரும்பு விவசாயிகளுக்கு தரவேண்டிய நிலுவைத் தொகையும் முன்னெப்போதும் இல்லாத அளவாக உச்சத்திற்கு செல்லக்கூடும்.
இந்த நிலைமையை சரிசெய்வதற்காக பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழுக் கூட்டத்தில் ரூ.5,500 கோடி நிதியுதவிக்கான நடவடிக்கைகளுக்கு ஒப்புதல் அளிக்கப்பட்டுள்ளது. கரும்பு விலைக்கான இழப்பீட்டை வழங்கவும், கரும்பு ஏற்றுமதியை அதிகரிப்பதன் மூலம் விவசாயிகளுக்கு சர்க்கலை ஆலைகள் வழங்கவேண்டிய நிலுவைத் தொகை கிடைக்கவும், இந்த நிதியுதவி பயன்படும்.
விவரங்கள் :
அ) 2018-19 சர்க்கரை பருவத்தின்போது ஏற்றுமதிக்காக உள்நாட்டிற்குள் சர்க்கரையை கொண்டுசெல்வது, ஏற்றுவது மற்றும் பிற செலவுகளுக்காக ஏற்றுமதி தளங்களிலிருந்து 100 கி.மீட்டருக்குள் சர்க்கரை ஆலைகள் அமைந்திருந்தால், ஒரு மெட்ரிக் டன்னுக்கு ரூ.1,000-மும், கடற்கரையோர மாநிலங்களில் துறைமுகத்திலிருந்து 100 கி.மீட்டருக்கு அப்பால் ஆலைகள் இருந்தால் ஒரு மெட்ரிக் டன்னுக்கு ரூ.2,500ம், கடற்கரை அல்லாத மாநிலங்களில் உள்ள சர்க்கரை ஆலைகளுக்கு ஒரு மெட்ரிக் டன்னுக்கு ரூ.3,000 அல்லது உண்மையான செலவில் எது குறைவோ அது வழங்கப்படும். இதற்கு ஆகும் மொத்த செலவுத் தொகையான ரூ.1375 கோடியை அரசு ஏற்கும்.
ஆ) விவசாயிகளுக்கான கரும்பு நிலுவைத் தொகையை சர்க்கரை ஆலைகள் வழங்குவதற்கு வசதியாக 2018-19 சர்க்கரை பருவத்தின்போது சாறு பிழியப்படும் ஒரு குவிண்டால் கரும்புக்கு ரூ.13.88 என்ற அளவில் நிதியுதவி வழங்க அரசு முடிவு செய்துள்ளது. மத்திய உணவு மற்றும் பொது வினியோகத்துறை விதித்துள்ள நிபந்தனைகளை நிறைவேற்றும் ஆலைகளுக்கு மட்டுமே இந்த நிதியுதவி வழங்கப்படும். இதற்கு ஆகும் மொத்த செலவுத் தொகையான ரூ.4,163 கோடியை அரசு ஏற்கும்.
இ) கரும்பு விவசாயிகளுக்கு நிலுவைத் தொகை கிடைப்பதை உறுதி செய்ய முந்தைய ஆண்டுகளின் நிலுவை உட்பட சர்க்கரை ஆலைகள் சார்பில் விவசாயிகளின் வங்கிக் கணக்குகளில் நேரடியாக பணம் செலுத்தப்படும். நிலுவைத் தொகைபோக மிச்சமிருந்தால், அது ஆலையின் கணக்கில் செலுத்தப்படும். அரசால் தீர்மானிக்கப்பட்டுள்ள நிபந்தனைகளை நிறைவேற்றும் ஆலைகளுக்கு மட்டுமே இந்த உதவிகள் வழங்கப்படும்.
இளைஞர் நலன் மற்றும் விளையாட்டு அமைச்சகம்
இளைஞர் நலன் மற்றும் விளையாட்டு மேம்பாடு குறித்த முக்கிய அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய இளைஞர் விவகாரங்கள் மற்றும் விளையாட்டுத் துறை இணை அமைச்சர்  திரு கிரண் ரிஜிஜூ, கீழ்க்கண்ட தகவல்களை அளித்தார்.
விளையாடு இந்தியா திட்டத்தின் கீழ் கேரள மாநிலம் கண்ணூரில் உள்ள மருத்துவக் கல்லூரியில் 400 மீட்டர் நீளம் கொண்ட செயற்கை தளத்தை ரூ 7 கோடியில் அமைப்பதற்கான கருத்துருவை திட்ட மதிப்பிடுதல் குழு பரிந்துரை செய்தது. ஒப்புதலுக்காக இது அடுத்த கட்டத்துக்கு செல்லவுள்ளது.
விளையாடு இந்தியா திட்டத்தின் கீழும், ஒரே இந்தியா, ஒப்பற்ற இந்தியா திட்டத்தின் மூலமும் உள்நாட்டு/பழங்குடியினர் விளையாட்டுகளை அமைச்சகம் ஊக்கப்படுத்தி வருகிறது. மேலும், வீரர்களுக்கும், வீராங்கனைகளுக்கும் உதவித் தொகை மற்றும் விருதுகள் வழங்கி ஊக்குவிக்கப்படுகிறது.
கபடி விளையாட்டை ஊக்குவிப்பதற்காக அரசு பல்வேறு நடவடிக்கைகளை எடுத்து வருகிறது. 126 கபடி வீரர்கள் திறன் கண்டறிதல் திட்டத்தின் மூலம் தேர்ந்தெடுக்கப்பட்டுள்ளனர். இந்திய விளையாட்டு ஆணையத்தின் மையங்களில் கபடி வீரர்களுக்கு பயிற்சி அளிகப்படுகிறது.
தேசிய விளையாட்டு கூட்டமைப்புகளின் மூலம் விளையாட்டுகளுக்கு நிதியுதவி அளிக்கப்படுகிறது. 2019-20-இல் நிதியுதவிக்காக ரூ 300.85 கோடி ஒதுக்கீடு செய்யப்பட்ட நிலையில், 2020-21-இல் ரூ 245 கோடி செய்யப்பட்டுள்ளது.
கொவிட்-19 பெருந்தொற்றின் போது வீரர்கள் மற்றும் பயிற்சியாளர்களின் நலன் கருதி இணைய வழி பயிற்சி வகுப்புகள் நடத்தப்பட்டன. கருத்தரங்கங்களும், பயிற்சி பட்டறைகளும் தொடர்ந்து ஏற்பாடு செய்யப்பட்டன.
விளையாட்டு மாநில பிரிவில் இருந்தாலும், இந்தத் துறையில் மத்திய அரசு பல்வேறு வகைகளில் மாநிலங்களுக்கு உதவி புரிகிறது. விளையாடு இந்தியா திட்டத்தின் கீழ் 2932 வீரர்களும், இந்திய விளையாட்டு ஆணைய திட்டங்களின் கீழ் 10248 வீரர்களும் தொடர் பயிற்சிக்காக தேர்வு செய்யப்பட்டுள்ளனர்.
கோவாவில் 2020 அக்டோபர் 20 முதல் 2020 நவம்பர் 4 வரை நடக்கவிருந்த 36-வது தேசிய விளையாட்டு போட்டிகள் கொவிட்-19 பெருந்தொற்றின் காரணமாக தள்ளி வைக்கப்பட்டுள்ளன. விளையாட்டு உள்கட்டமைப்புக்காக கோவா அரசுக்கு ரூ 97.80 கோடி மத்திய நிதியுதவி அளிக்கப்பட்டுள்ளது.
தேசிய போதை மருந்து பரிசோதனை ஆய்வகம் ஆய்வகங்களுக்கான சர்வதேச தரநிலைகள் மற்றும் உலகளாவிய போதை மருந்துத் தடுப்பு முகமையின் தேவைகளை பூர்த்தி செய்து, இது தொடர்பான அறிக்கையை உலகளாவிய போதை மருந்துத் தடுப்பு முகமையிடம் 2020 ஆகஸ்ட் 29 அன்று சமர்ப்பித்திருக்கிறது.
தேசிய விளையாட்டு விருதுகளுக்கான பரிசுத் தொகையை அரசு சமீபத்தில் அதிகரித்துள்ளது. ராஜிவ் காந்தி கேல் ரத்னா விருதுக்கான பரிசுத்தொகை ரூ 7.5 லட்சத்தில் இருந்து ரூ 25 லட்சமாகவும், துரோணாச்சார்யா விருதுக்கான  பரிசுத்தொகை ரூ 5 லட்சத்தில் இருந்து ரூ 10 லட்சமாகவும், துரோணாச்சார்யா விருதுக்கான  பரிசுத்தொகை ரூ 5 லட்சத்தில் இருந்து ரூ 15 லட்சமாகவும், அர்ஜுனா விருதுக்கான பரிசுத்தொகை ரூ 5 லட்சத்தில் இருந்து ரூ 15 லட்சமாகவும், தியான் சந்த் விருதுக்கான பரிசுத்தொகை ரூ 5 லட்சத்தில் இருந்து ரூ 10 லட்சமாகவும் உயர்த்தப்பட்டுள்ளது.
(Visitor Counter : 113
பொருளாதார விவகாரங்களுக்கான மத்திய அமைச்சரவைக் குழு
அங்கன்வாடி பணியாளர்களின் மதிப்பூதியத்தை அதிகரிக்க மத்திய அமைச்சரவை ஒப்புதல்
அங்கன்வாடி பணியாளர்கள் மற்றும் அங்கன்வாடி உதவியாளர்களுக்கான மதிப்பூதியத்தை அதிகரிக்கவும் அங்கன்வாடி உதவியாளர்களுக்கு செயல்திரனுகேற்ற ஊக்கத்தொகையை அளிக்கவும்  பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவை ஒப்புதல் அளித்துள்ளது. 01.10.2018 முதல் 31.03.2020 வரை இதனை செயல்படுத்த தேவையான மொத்த செலவு ரூ. 10,649.41 கோடியாகும் 
இந்த ஒப்புதல் மூலம் சுமார் 27 லட்ச அங்கன்வாடி பணியாளர்கள் மற்றும் அங்கன்வாடி உதவியாளர்கள் பயன்பெறுவர்.
இது தொடர்பான விவரங்கள்:
கீழ்கண்டவற்றிற்கு ஒப்புதல் அளிக்கப்பட்டுள்ளது.
|
|
நிர்வாகிகள்
|
|
தற்போது கொடுக்கப்பட்டு வரும் தொகை 
|
|
திருத்தப்பட்ட புதிய தொகை 
|
|
அங்கன்வாடி பணியாளர்கள்
|
|
ரூ.3,000/-
|
|
ரூ.4,500/-
|
|
சிறிய அங்கன்வாடி மையத்தில் பணிபுரியும் அங்கன்வாடி பணியாளர்கள்
|
|
ரூ.2,250/-
|
|
ரூ.3,500/-
|
|
அங்கன்வாடி உதவியாளர்கள்
|
|
ரூ.1,500/-
|
|
ரூ.2,250/- 
 அங்கன்வாடி மையங்களின் செயல்பாட்டை மேம்படுத்த அங்கன்வாடி உதவியாளர்களுக்கு இதனுடன் சேர்த்து திறனுக்கேற்ற ரூ. 250/- ஊக்கத்தொகையாக வழங்கப்படும்.
இந்த ஒப்புதல் அக்டோபர் 1, 2018-ல் இருந்து செயல்பாட்டிற்கு வரும்.
நிதி செலவீடுகள்:
01.10.2018 முதல் 31.03.2020 வரை இதனை செயல்படுத்துவதற்கான செலவினங்கள் கீழ்வருமாறு

(|
|
பங்கீடுகள்
|
|
2018-19

|
|
2019-20
|
|
மொத்தம்
|
|
அங்கன்வாடி பணியாளர்களுக்கான மதிப்பூதியம்
|
|
2182.63
|
|
4365.27
|
|
6547.90
|
|
சிறய அங்கன்வாடிகளில் பணிபுரியும் அங்கன்வாடி பணியாளர்களுக்கான மதிப்பூதியம்
|
|
154.60
|
|
309.19
|
|
463.79
|
|
அங்கன்வாடி உதவியாளர்களுக்கான மதிப்பூதியம்
|
|
1212.57
|
|
2425.15
|
|
3637.72
|
|
மொத்தம்
|
|
3549.8
|
|
7099.61
|
|
10649.41
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
வருகின்ற குளிர் காலத்தில் இருந்து சுற்றுலாப் பயணிகளை ஈர்க்கும் வகையில் லடாக்கில் பனிச் சிற்பம் அமைக்கப்படும்
லடாக் துணைநிலை ஆளுநர் திரு ஆர் கே மாத்தூர் இன்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் திரு ஜிதேந்திர சிங்கை நேரில் சந்தித்து வரும் குளிர் காலத்தில் இருந்து பெரிய அளவில் பனிச் சிற்பம் அறிமுகபடுத்தப்படும் என்று தெரிவித்தார். இதன் மூலம் உள்ளூர் வேலை வாய்ப்புகள் அதிகரிக்கும் மற்றும் சுற்றுலா பயணிகள் வரத்து அதிகரிக்கும் என்றும் கூறினார்.
குளிர் பிரதேசங்களில் பிரபலமடைந்துள்ள வெளிப்புற பனிக் கலைக்கு அறிவியல் மற்றும் தொழிலக ஆய்வு மன்றத்தின் உதவியை டாக்டர் ஜிதேந்திர சிங்கிடம், மாத்தூர் கோரினார்.
லடாக்கின் முதல் பனி மற்றும் பனி-சிற்பப் பயிற்சி வகுப்பின் நிறைவு விழா 11 பிப்ரவரி அன்று நடைபெற்றது. இந்த பறிச்சி வகுப்பு லடாக் போலீசுடன் இனைந்து காங்சிங் பனி மற்றும் பனி சிற்ப சங்கம், சில்லிங் செல்லும் வழியில் அமைந்துள்ள சோக்ட்ஸி அருகேயுள்ள சங்டாக்சானில் நடைபெற்றது. இந்த நிறைவு விழாவில் மாத்தூர் கலந்துகொண்டார்.
விழாவில் பேசிய அவர்,"குளிர் காலத்தில் மக்கள் ஏன் லடாக்கை விட்டு வெளியேறுகிறார்கள் என்று எனக்கு புரியவில்லை. இது தான் இங்கு சம்பாதிக்க சிறந்த நேரமாகும்."
இந்தாண்டு ஏப்ரல் மற்றும் மே மாதத்தில் வணிக தோட்டமான 'லே பெர்ரி' தொடங்கும் முடிவெடுத்ததற்கு ஜிதேந்திர சிங், லடாக் நிர்வாகத்திற்கு தனது நன்றியைத் தெரிவித்துக்கொண்டார்.
2018-ஆம் ஆண்டு பிரதமர் திரு நரேந்திர மோடியின் லடாக் சுற்றுப்பயணத்தை சுட்டிக்காட்டி பேசிய அவர், லே பெர்ரிக்கு ஆதாரமான ‘வைல்ட் சீ பக்தார்ன்' பெரியளவில் பயிரிட வேண்டும் என்று பிரதமர் அறிவுறுத்தியதை நினைவுகூர்ந்தார். உள்ளூர் விவசாயிகளுக்கு உதவுதற்காக அறுவடை இயந்திரங்களை அறிவியல் மற்றும் தொழிலக ஆய்வு மன்றம் தயாரிக்கும் என்றும் குறிப்பிட்டார்.
தற்போது 10 சதவீதம் பெர்ரி மட்டுமே 'வைல்ட் சீ பக்தார்ன் ' சிறு பழத்தில் இருந்து பிரித்தெடுக்கப்படுகிறது.
உள்ளூர் தொழில்முனைவோர் ஆதாயம் அடையும் வகையில் 100-க்கும் மேற்பட்ட பொருட்கள் கிடைக்கக் கூடிய 'வைல்ட் சீ பக்தார்ன் ' சிறு பழத்தை விளைவித்து, பதனப் படுத்துதல் மற்றும் சந்தைப்படுத்துதல் மூலம் வேலைவாய்ப்பு உருவாக்கப்படும் என்று ஜிதேந்திர சிங் கூறினார்.
வரும் வசந்த காலம் முதல், 15,000 அடிக்கு மேல மூன்று வகையான மூலிகைச் செடிகள், வணிக நோக்கத்தில் பயிரிடப்படும் என்று மாத்தூர் தெரிவித்தார்.
அறிவியல் மற்றும் தொழிலக ஆய்வு மன்றத்தில் இருந்து மூத்த விஞ்ஞானிகள், வரும் கோடை காலத்தில் லடாக்கிருக்கு வருகை புரிந்து 'துத்தநாக அதிகரிப்புத் திட்டத்தை' மதிப்பீடு செய்வார்கள் என்று ஜிதேந்திர சிங் தெரிவித்தார்.
லடாக் யூனியன் பிரதேசத்திற்கு தேவையான அணைத்து விதமான ஆதரவையும் அளித்து வரும் மத்திய உள்துறை அமைச்சகத்துக்கு மாத்தூர் தனது நன்றியை தெரிவித்தார்.
மேலும் படிக்க: https://pib.gov.in/PressReleasePage.aspx?PRID=1798316
பிரதமர் அலுவலகம்
2022, ஆகஸ்ட் 28 அன்று ஒலிபரப்பப்பட்ட ‘மனதின் குரல்' நிகழ்ச்சியை அடிப்படையாகக் கொண்டு நமோ செயலியில் இடம்பெற்றுள்ள வினாடி வினா போட்டியில் கலந்து கொள்ளுமாறு நாட்டு மக்களுக்கு பிரதமர் அழைப்பு
2022, ஆகஸ்ட் 28 அன்று ஒலிபரப்பப்பட்ட ‘மனதின் குரல்’ நிகழ்ச்சியை அடிப்படையாகக் கொண்டு நமோ செயலியில் இடம்பெற்றுள்ள வினாடி வினா போட்டியில் கலந்து கொள்ளுமாறு நாட்டு மக்களுக்கு பிரதமர் திரு நரேந்திர மோடி அழைப்பு விடுத்துள்ளார். ஆகஸ்ட் 31, 2022, புதன்கிழமை வரை மட்டுமே வினாடி வினா போட்டி செயல்பாட்டில் இருக்கும்.
ட்விட்டர் பதிவில் பிரதமர் தெரிவித்திருப்பதாவது:
“இன்றைய நிகழ்ச்சியை அடிப்படையாகக் கொண்ட ‘மனதின் குரல்' #MannKiBaat வினாடி வினா போட்டியில் பங்கேற்று விட்டீர்களா?”
ரசாயனம் மற்றும் உரங்கள் அமைச்சகம்
ஃபாக்ட் மற்றும் களமசேரி ஐடிஐ இடையே புரிந்துணர்வு ஒப்பந்தம்
திருவாங்கூர் உரம் மற்றும் ரசாயனங்கள் நிறுவனமான ஃபாக்ட்-க்கும் களமசேரி அரசு தொழில்நுட்ப பயிற்சி நிறுவனத்திற்கும்  இடையே புரிந்துணர்வு ஒப்பந்தம் ஒன்று கையெழுத்திடப்பட்டுள்ளது. தொழில்நுட்ப பயிலகத்திற்கும், தொழில்துறைக்கும் இடையேயான கலந்துரையாடலை மேம்படுத்துவதே இதன் நோக்கமாகும். விரிவான தகவல்களுக்கு : https://pib.gov.in/PressReleasePage.aspx?PRID=1657240
அறிவியல் மற்றும் தொழில்நுட்பத்துறை
அறிவியல் தொழில்நுட்ப தொழிலதிபர்களாக சிறந்து விளங்கும் பெண்கள்
அறிவியல் தொழில்நுட்பத் துறையில் தொழிலதிபர்களாக மூன்று பெண்கள் சிறந்து விளங்குகின்றனர். அறிவியல், தொழில்நுட்பம், பொறியியல் மற்றும் கணித அடிப்படையிலான  பொம்மைகளையும், பலகை விளையாட்டுக்களையும் உருவாக்கியுள்ள திருமிகு. பிரியங்கா பிரபாகர், கொவிட்-19 முடக்க நிலை காலத்தில், இவைகளை விற்று ரூ.40 லட்சம் வருவாய் ஈட்டியுள்ளார். வடோதராவில் ஒடுக்கப்பட்ட பெண்களிடையே பணியாற்றி, முடக்க நிலை காலத்தில் இயற்கையான ஜவுளி வகைகளையும், அலங்கார அணிகளையும் உருவாக்கிய திருமிகு.மேக்னா காந்தி, அவற்றை ரூ.25 லட்சத்திற்கு விற்பனை செய்து சாதனை படைத்துள்ளார்.
சத்தீஸ்கர், தெலங்கானா மற்றும் ஆந்திரப்பிரதேசத்தில் உள்ள மீனவ மக்களிடையே பணியாற்றிய திருமிகு. ஸ்னேகல் வர்மா, கொவிட்-19 முடக்க நிலையின் போது அவர்கள் அதிக அளவில் மீன் பிடிப்பதற்கான நுட்பங்களை உருவாக்கி மீனவர்களுக்கு உதவினார். அவர் உருவாக்கியுள்ள இந்தக் கருவி நீரின் தரத்தை மேம்படுத்துவதோடு, அதிகமான மீன்களை பிடிக்கவும் உதவுகிறது.
விரிவான தகவல்களுக்கு - https://pib.gov.in/PressReleasePage.aspx?PRID=1641982
மின்னணு மற்றும் தகவல் தொழில்நுட்பம்
புதுச்சேரி என்ஐடி பட்டமளிப்பு விழாவில் மத்திய இணை அமைச்சர் ராஜிவ் சந்திரசேகர் சிறப்பு விருந்தினராகக் கலந்துகொண்டு உரையாற்றினார்
நாட்டின் இளைஞர்களுக்கு மத்திய அரசு சிறந்த வாய்ப்புகளை அளிப்பதாகவும், அவர்கள் தங்களுடைய கடின உழைப்பு மற்றும் திறன்மூலம் எந்த ஒரு பரிந்துரையும் இல்லாமல் இதனைப் பெறமுடியும் என்றும் மத்திய மின்னனு மற்றும் தகவல் தொழில்நுட்பம், திறன் மேம்பாட்டுத்துறை இணை அமைச்சர் திரு. ராஜிவ் சந்திரசேகர் தெரிவித்தார்.
புதுச்சேரி என்ஐடி பட்டமளிப்பு நிகழ்ச்சியில் காணொலிக் காட்சி வாயிலாக உரையாற்றிய திரு. சந்திரசேகர், நாட்டில் கடந்த காலத்தில் செயலிழந்த ஜனநாயகம் காணப்பட்டதாகக் கூறினார். இந்திய இளைஞர்களின் படைப்பாற்றல், புதுமைக் கண்டுபிடிப்புகள், உறுதி ஆகியவற்றின் மூலம் பழைய இந்தியா புதிய இந்தியாவாக மாற்றம் கண்டுள்ளதாகத் தெரிவித்தார்.
விண்வெளி, அல்லது செயற்கை நுண்ணறிவு செமிக்கான், மைக்ரோ எலக்ட்ரானிக்ஸ், இணையதளம், 5ஜி ஆகியவையே டிஜிட்டல் பொருளாதாரத்தின் எதிர்காலம் என்றும் இத்துறையில் புதிய தலைமுறையினருக்கு வாய்ப்புகள் ஏராளமாக உள்ளதாகவும் அவர் கூறினார்.
இந்தியாவில் 85000 பதிவு செய்யப்பட்ட ஸ்டார்டப் நிறுவனங்கள், சுமார் 107 யூனிக்கார்ன் நிறுவனங்கள் இருப்பதாகவும், அவை குடும்ப்ப் பெருமை பின்னனியில் இல்லாமல், கடின உழைப்பு, ஆர்வம், புதுமைக் கண்டுபிடிப்புகளுக்கானத் திறமை ஆகியவற்றின் மூலம் வளர்ச்சி அடைந்துள்ளதாகக் குறிப்பிட்டார்.
பட்டம் பெற்ற மாணவர்கள் எதிர்காலத்தில் சிறந்து விளங்க அமைச்சர் வாழ்த்து தெரிவித்தார்.
இது புதுச்சேரி என்ஐடி-யின் 9-ஆவது பட்டமளிப்பு நிகழ்ச்சியாகும்.
நிலக்கரி அமைச்சகம்
சத்தீஸ்கரின் ஒரு நிலக்கரி சுரங்கம் வர்த்தக ஏலத்தின் 7 வது சுற்றில் ஏலம் விடப்பட்டது
நிலக்கரி அமைச்சகம் 2023 மார்ச் 29 அன்று 7 வது சுற்று மற்றும் 6 வது சுற்றின் இரண்டாவது முயற்சியின் கீழ் வணிக நிலக்கரி சுரங்கங்க ஏலத்தை நடத்தியது. ஏலங்கள் மதிப்பீடு செய்யப்பட்ட பின்னர், 01.08.2023 முதல் ஆறு சுரங்கங்களுக்கான மின் ஏலங்கள் தொடங்கப்பட்டன.
மின் ஏலத்தின் 3-வது நாளில், ஒரு எம்.எம்.டி.ஆர் நிலக்கரி சுரங்கம் ஏலத்திற்கு விடப்பட்டது. நிலக்கரி சுரங்கத்தின் விவரம் வருமாறு:-
• இந்த நிலக்கரி சுரங்கம் பகுதி அளவு பயன்படுத்தப்பட்டது
• இந்த நிலக்கரி சுரங்கத்தின் மொத்த புவிவள இருப்பு 90 மில்லியன் டன் ஆகும் .
குறு சிறு மற்றும் நடுத்தர தொழில் துறை அமைச்சகம்
உத்தரப் பிரதேசத்தின் புந்தல்கண்ட் பகுதியில் ஊரக கலைஞர்களின் மேம்பாட்டுக்கு சுயவேலைவாய்ப்பு திட்டங்கள்: காதி கிராம தொழில் ஆணையம் அறிமுகப்படுத்தியது.
காதி கிராம தொழில் ஆணையத்தின் சுய வேலைவாய்ப்பு நடவடிக்கைகளில் இணைந்ததன் மூலம், உத்தரப் பிரதேசத்தின் புந்தல்கண்ட் பகுதியைச் சேர்ந்த நூற்றுக்கணக்கான மக்கள், சுயசார்பை நோக்கி முன்னேறியுள்ளனர். ஜான்சியில் ஞாயிறு அன்று நடந்த பிரம்மாண்ட நிகழ்ச்சியில், குறு,சிறு மற்றும் நடுத்தர தொழில் துறை இணையமைச்சர் திரு. பானு பிரதாப் சிங் வர்மா, புந்தல்கண்ட் பகுதியில் ஜான்சி மாவட்டம் மற்றும் அதனையொட்டியுள்ள ஊரக கலைஞர்களுக்கு பானை செய்யப் பயன்படும் மின்சார சக்கரம், தேனீ வளர்ப்பு பெட்டி மற்றும் அகர்பத்தி இயந்திரம் ஆகியவற்றை வழங்கினார். ஜான்சி எம்.பி. திரு அனுராக் சர்மாவும், இந்நிகழ்ச்சியில் கலந்து கொண்டார். மத்திய அரசின் முன்னணி திட்டமான பிரதமரின் வேலைவாய்ப்பு உருவாக்க திட்டமும்  இந்நிகழ்ச்சியில் தொடங்கி வைக்கப்பட்டது.
காதி கிராம தொழில் ஆணையத்தின் 200 தேனீ வளர்ப்பு பெட்டிகள், பானை செய்ய பயன்படும் 100 மின்சார சக்கரங்கள், 50 அகர்பத்தி இயந்திரங்கள் இந்நிகழ்ச்சியில் வழங்கப்பட்டன. இது உள்ளூரைச் சேர்ந்த 600 பேருக்கும் மேற்பட்டோருக்கு வேலைவாய்ப்பை உருவாக்கும். இதற்காக, பயனாளிகளின் வீடுகளுக்கே சென்று தொழில் பயிற்சிகளை காதி கிராம தொழில் ஆணையம் வழங்கியுள்ளது.
காதி கிராம தொழில் ஆணையத்தின் முயற்சிகளை மத்திய அமைச்சர் திரு. வர்மா பாராட்டினார். கேவிஐசி தலைவர் திரு. வினய் சக்சேனா பேசுகையில், கேவிஐசி யின் இந்த திட்டங்கள் ஏழைகளை மேம்படுத்தும் என்றார்.
கடந்த 3 ஆண்டுகளில், புந்தல்கண்ட் பகுதியில் 300க்கும் மேற்பட்ட குயவர் குடும்பங்களை மேம்படுத்தி, 1,200 பேருக்கு வாழ்வாதாரத்தை கேவிஐசி வழங்கியுள்ளது. பிரதமரின் வேலைவாய்ப்பு உருவாக்க திட்டத்துக்கு, கேவிஐசி மிகப் பெரிய உந்துதலை அளித்து, புந்தல்கண்ட் பகுதியில் 11,000 புதிய உற்பத்தி நிலையங்களை உருவாக்கி 8,800 நேரடி வாய்ப்புக்களை உருவாக்கியுள்ளது. இந்த திட்டங்களுக்கு உதவ, கேவிஐசி ரூ.75 கோடி மானியம் வழங்கியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1783229
பிரதமர் அலுவலகம்
இந்தியாவில் கல்வியை உள்ளடக்கியதாகவும், ஆரோக்கியமானதாகவும், வேரூன்றியதாகவும், எதிர்காலத்திற்கேற்ற வகையிலும் மாற்றுவதற்காக தேசிய கல்விக் கொள்கை 2020 உருவாக்கப்பட்டுள்ளது: பிரதமர்
தேசிய கல்விக் கொள்கை குறித்து மத்திய கல்வி அமைச்சர் எழுதிய கட்டுரையை பிரதமர் திரு. நரேந்திர மோடி பகிர்ந்துள்ளார்.
மத்திய அமைச்சர் திரு தர்மேந்திர பிரதானின் எக்ஸ் பதிவுக்கு பதிலளித்து, பிரதமர் சமூக ஊடகத்தில் பதிவிட்டுள்ளார்;
"மத்திய கல்வி அமைச்சர் திரு @dpradhanbjp, இந்தியாவில் கல்வியை உள்ளடக்கியதாகவும், ஆரோக்கியமானதாகவும், வேரூன்றிய மற்றும் எதிர்காலத்திற்கேற்ற வகையிலும் மாற்ற விரிவான தேசிய கல்விக் கொள்கை 2020 எவ்வாறு வடிவமைக்கப்பட்டுள்ளது என்பதை எழுதியுள்ளார். படியுங்கள்!"
வடகிழக்குப் பகுதி வளர்ச்சி அமைச்சகம்
135 கோடிக்கும் அதிகமான மக்கள் தொகை கொண்ட இந்தியாவில் தடுப்பு மருந்து வழங்கல் நடவடிக்கை தொய்வின்றி நடைபெற்று வருவதாக மத்திய அமைச்சர் டாக்டர் ஜிதேந்திர சிங் தகவல்
இந்தியாவின் தடுப்பு மருந்து வழங்கல் நடவடிக்கை ஈடு இணை இல்லாதது என்றும் 135 கோடிக்கும் அதிகமான மக்கள் தொகை கொண்ட பன்முகத்தன்மை உடைய நாட்டில் தடுப்பூசி செலுத்தும் செயல்பாடு தொய்வின்றி நடைபெற்று வருவதாகவும் வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான திரு ஜிதேந்திர சிங் இன்று கூறினார்.
ஜம்மு காஷ்மீரில் மட்டும், 45 வயதுக்கு மேற்பட்டோரில் சுமார் 66 சதவீதம் பேர் முதல் டோஸ் தடுப்பூசியை பெற்றுள்ளதாக அவர் கூறினார்.
சன்சத்/ராஜ்ய சபா தொலைக்காட்சிக்கு பிரத்தியேக பேட்டி அளித்த டாக்டர் ஜிதேந்திர சிங், 100 மில்லியன் டோஸ்கள் தடுப்பு மருந்தை வேகமாக வழங்கிய நாடும், 18 வயதுக்கு மேற்பட்டவர்களுக்கு விரைவாக தடுப்பூசி செலுத்திய நாடும் இந்தியா தான் என்று கூறினார். இதை அரசியலாக்குவதை விட்டுவிட்டு இந்தியாவின் தடுப்பு மருந்து வழங்கும் நடவடிக்கையை ஒரு மக்கள் இயக்கமாக நாம் அனைவரும் மாற்ற வேண்டும் என்றும் அவர் கேட்டுக்கொண்டார்.
தடுப்பூசியை போட்டுக்கொள்வதற்கு மக்களிடையே தொடக்கத்தில் இருந்த தயக்கம் தற்போது இல்லை என்று அமைச்சர் தெரிவித்தார். நாட்டின் அனைத்து பகுதிகளிலும் தகுதியுடைய வயதினர் தடுப்பு மருந்தை பெற்றுக்கொள்வதற்காக
அதிக அளவில் முன் வருவதாக அவர் சுட்டிக்காட்டினார். பெருந்தொற்றின் இரண்டாவது அலை தகுதியுடைய அனைவரும் தடுப்பூசி போட்டுக்கொள்ள வேண்டும் என்பதை வலியுறுத்தி உள்ளதாக அவர் கூறினார்.
வடகிழக்கு பிராந்தியத்திலுளள
பல்வேறு இடங்களில் 8 ஆக்சிஜன் ஆலைகளை நிறுவ ஜப்பான் மற்றும் ஐக்கிய நாடுகள் வளர்ச்சித் திட்டம் முன்வந்திருப்பதாக டாக்டர் ஜிதேந்திர சிங் கூறினார். வடகிழக்கு பகுதியில் உள்ள 71 லட்சத்திற்கும் அதிகமானோர் ஏற்கனவே தடுப்பு மருந்து பெற்றிருப்பதாகவும், இதில் அதிகமானோர் அசாமில் இருப்பதாகவும் அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721921
------
(Visitor Counter : 160
அறிவியல் மற்றும் தொழில்நுட்பத்துறை
தண்ணீரை செலுத்துவதற்கும் மற்றும் தானாக சுத்தம் செய்வதற்கும் பயன்படும் தங்க நுண் கட்டமைப்பு மூலக்கூறு ஒன்றை விஞ்ஞானிகள் உருவாக்கம்
தண்ணீர் மற்றும் நீர்குமிழிகளை, குறிப்பிட்ட ஈரப்பதத்துடன் அனுப்பும் தங்க நுண் கட்டமைப்பு மூலக்கூறு ஒன்றை விஞ்ஞானிகள் உருவாக்கியுள்ளனர். இது நுண் திரவ கருவிகள் மற்றும் பயோ சென்சார் கருவிகளை வடிமைக்கவும், தண்ணீர் செலுத்துவதற்கும் , தானாக சுத்தம் செய்வதற்கும் உதவும்.
மேற்பரப்பு ஆற்றல் மாற்றத்தின் காரணமாக ஈரப்பதத்தை மாற்ற உதவும் உருவவியல் சாய்வை வெளிப்படுத்தும் மூலக்கூறை மத்திய அரசின் அறிவியல் தொழில்நுட்பத் துறையின் தன்னாட்சி மையமான, நானோ அறிவியல் மையத்தின் டாக்டர் பி.விஸ்வநாத் மற்றும் அவரது குழுவினர் உருவாக்கியுள்ளதாக பயன்பாட்டு இயற்பியல் இதழில் வெளியான கட்டுரை ஒன்றில் தெரிவிக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690327
சுகாதாரம் மற்றும் குடும்ப நலத்துறை அமைச்சகம்
கொவிட் இறப்பு விகிதத்தை குறைக்கும் மத்திய அரசின் முயற்சிகளுக்கு வலுவூட்ட கொவிட் சிகிச்சை மேலாண்மை குறித்து மாநில மருத்துவர்களுக்கு தொலை-ஆலோசனை வழிகாட்டுதலை தில்லி எய்ம்ஸ் தொடங்கியுள்ளது
கொவிட்-19 தொற்றுக்கான மேலாண்மை உத்தி மற்றும் முழுமையான நடவடிக்கையின் ஒரு பகுதியாக, கொவிட்-19 பாதித்த அனைத்து நோயாளிகளுக்கும் சிறப்பான மருத்துவ சிகிச்சை மேலாண்மையை உறுதி செய்து, மத்திய அரசு இறப்பு விகிதத்தை குறைப்பதில் உறுதிபூண்டுள்ளது. இந்த நோக்கத்துக்காக, மத்திய சுகாதாரம் மற்றும் குடும்ப நலத்துறை அமைச்சர் தற்போது புதுதில்லி எய்ம்ஸ் மருத்துவமனையின் சிறப்பு மருத்துவர்களை ஈடுபடுத்தி வருகிறார். மாநில மருத்துவமனைகளின் தீவிர சிகிச்சைப் பிரிவில் பணியாற்றும் மருத்துவர்களுக்கு நிபுணத்துவ வழிகாட்டுதலையும், சிகிச்சை குறித்த ஆதரவையும் அவர்கள் வழங்குவார்கள்.
கொவிட்-19 தொற்றுக்கு மருத்துவ சிகிச்சை தலையீட்டு விதிமுறையில் தொலை-ஆலோசனை முக்கிய அம்சமாகும். புதுதில்லி எய்ம்ஸ் மருத்துவமனையைச் சேர்ந்த மருத்துவர்களைக் கொண்ட சிறப்பு குழு, பல்வேறு மாநில மருத்துவமனைகளின் தீவிர சிகிச்சை பிரிவில், கொவிட்-19 நோயாளிகளுக்கு சிறந்த திறன்மிக்க சிகிச்சை வழங்குவதற்கு தொலை/வீடியோ மூலம் ஆலோசனைகளை வழங்கும். கொவிட்-19 நோயாளிகளின் இறப்பு விகிதத்தை குறைக்க தரமான சிகிச்சை முறைகளை ஆலோசனையாக வழங்கி மாநிலங்களை கைதூக்கி விடுவார்கள். இந்த தொலை-ஆலோசனை அமர்வுகள் சரியான சமயத்தில் தேவையான, நிபுணத்துவ வழிகாட்டுதலானது மாநிலங்களின் மருத்துவர்களுக்கு, செவ்வாய் மற்றும் வெள்ளிக்கிழமை என வாரத்துக்கு இருமுறை வழங்கப்படும்.
இந்த முயற்சியின் முதல் அமர்வு இன்று மாலை 4.30 மணிக்கு தொடங்கும். இதற்காக, மும்பையைச் சேர்ந்த 9 மருத்துவமனைகளும், கோவாவைச் சேர்ந்த ஒரு மருத்துவமனையும் தேர்வு செய்யப்பட்டுள்ளன. அவை, நெஸ்கோ ஜம்போ மருத்துவமனை, பி சவுத் ; சின்கோ முலந்த் ஜபோ மருத்துவமனை- டி; மலாத் இன்பினிட்டி மால் ஜம்போ மருத்துவமனை, பிஎன் ; ஜியோ கன்வென்சன் மையம் ஜம்போ மருத்துவமனை, எச்இ ; நாயர் மருத்துவமனை; எம்சிஜிஎம் செவன் ஹில்ஸ் ; எம்எம்ஆர்டிஏ பிகேசி ஜம்போ மருத்துவமனை எச்இ ; எம்எம்ஆர்டிஏ பிகேசி ஜம்போ மருத்துவமனை எச்இ ; மும்பை மெட்ரோ தகிசர் ஜம்போ மருத்துவமனை, டி; அரசு மருத்துவக்கல்லூரி மற்றும் மருத்துவமனை, பனாஜி, கோவா ஆகியவை.
இந்த மருத்துவமனைகளில் , தனிமைப்படுத்துதல் படுக்கைகள், ஆக்சிஜன் ஆதரவு, ஐசியு படுக்கைகள் உள்பட கொவிட் நோயாளிகளுக்கென 1000 படுக்கைகளுக்கும் அதிகமாக உள்ளன. இன்றைய அமர்வை தில்லி எய்ம்ஸ் மருத்துவமனையின் நுரையீரல் மருத்துவத் துறையின் தலைவர் டாக்டர் ஆனந்த மோகன் தலைமை ஏற்று நடத்துவார்.
இந்த தொலை-ஆலோசனை முறை 500 முதல் 1000 படுக்கை வசதிகளைக் கொண்ட மேலும் 61 மருத்துவமனைகளுக்கும் வாரம் இருமுறை அடிப்படையில் விரிவுபடுத்தப்படும். ஜூலை 31-ம் தேதி வரை மாநிலங்கள் வாரியாக அட்டவணை தயாரிக்கப்பட்டு வருகிறது. மொத்தம் 17 மாநிலங்கள் இதில் அடங்கும். . ஒவ்வொரு மருத்துவமனையையிலும் தீவிர சிகிச்சை பிரிவைக் கையாளும் இரண்டு மருத்துவர்கள் மற்றும் அந்த மாநிலத்தின் சுகாதார சேவைகள் தலைமை இயக்குநர் காணொலி காட்சி கலந்துரையாடலில் பங்கேற்பார்கள்.